Guy and Madeline on a Park Bench

Guy and Madeline on a Park Bench er en amerikansk romantisk filmmusikal fra  og spillefilmdebuten til regissør Damien Chazelle.

Chazelle stod også som produsent, manusforfatter, fotograf og klipper. Hensikten med filmen var å gjenskape den gamle musikal-tradisjonen til selskapet Metro-Goldwyn-Mayer i en kornete vérité-stil. Jason Palmer, Desiree Garcia og Sandha Khin spiller hovedrollene. Filmen inneholder en kombinasjon jazz-låter, koreografert steppdans og mer tradisjonelle musikkinnslag. Justin Hurwitz komponerte lydsporet.

Filmen hadde premiere på Tribeca Film Festival 23. april 2009, hvor den fikk god kritikk.

Handling 
I Boston, Massachusetts har Guy og Madeline, bodd sammen i tre måneder. Han er en fremtredende jazz-trompetist. Hun er en målløs introvert som leter etter fast arbeid. Spenningen ved den første kjærligheten deres har bleknet, og Guy møter Elena - en langt mer utadvendt kvinne. Forholdet mellom Guy og Madeline blir oppløst.

Kort tid senere reiser Madeline til New York, og møter en franskmann ved navn Paul. I mellomtiden begynner Guy å lure på om han har gjort en feil. Elena viser ingen interesse for musikken hans, og gang på gang kommer minnene om Madeline tilbake. Men når Guy bestemmer seg for å vinne Madeline tilbake, har Madeline tilsynelatende gått videre i livet.

Referanser

Eksterne lenker 
 

Filmer fra 2009
Filmmusikaler fra USA
Dramakomedier fra USA
Engelskspråklige filmer
Franskspråklige filmer
Filmer lagt til Massachusetts
Sort-hvitt-filmer